ตำบลนาพละ

นาพละ เป็นตำบลในอำเภอเมืองตรัง จังหวัดตรัง ปัจจุบันอยู่ในความดูแลขององค์การบริหารส่วนตำบลนาพละตั้งแต่ปี พ.ศ. 2539 วันที่ 25 ธันวาคม พ.ศ. 2539 เป็นที่ตั้งของแหล่งโบราณคดีนาพละซึ่งพบอาคารโบราณสถาน 2 หลังและสถูปดินเผาอายุนับพันปี สันนิษฐานว่าสร้างขึ้นเนื่องในศาสนาพุทธแหล่งโบราณคดีนาพละ อำเภอเมืองตรัง จังหวัดตรัง - สำนักศิลปากรที่ ๑๑ สงขลา สืบค้นเมื่อวันที่ 8 พฤศจิกายน พ.ศ. 2567 พร้อมเครื่องถ้วยโบราณ ฯลฯ  

 ที่ตั้งและอาณาเขต 
ตำบลนาพละ มีอาณาเขตติดต่อกับเขตการปกครองข้างเคียงดังต่อไปนี้ วันที่ 12 ตุลาคม พ.ศ. 2541

 ทิศเหนือ ติดต่อกับตำบลน้ำผุด
 ทิศตะวันออก ติดต่อกับตำบลนาหมื่นศรี (อำเภอนาโยง)
 ทิศใต้ ติดต่อกับตำบลนาโยงใต้
 ทิศตะวันตก ติดต่อกับตำบลบ้านโพธิ์

 ประวัติ 
นาพละ ในสมัยกรุงศรีอยุธยาได้ประกาศกัลปนาวัดในหัวเมืองพัทลุงและนครศรีธรรมราช ซึ่งตำนานเมืองพัทลุงกล่าวว่า วัดที่ขึ้นกับวัดสทังและวัดเขียนบางแก้วมีจำนวน 298 วัด รวมทั้งวัดพระพุทธสิหิงค์และวัดพระงาม การประกาศกัลปนาเป็นเรื่องที่พระมหากษัตริย์ทรงอุทิศไร่นาอันเป็นของหลวงให้แก่พระสงฆ์ในพุทธศาสนา ซึ่งในเพลาวัดเขียนบางแก้วฉบับหนึ่งกล่าวถึงวัดพระพุทธสิหิงค์ไว้ว่า 

"วัดพระศรีหึง มหาโพธฺโมลีเป็นหัววัด หมื่นพัดเจดีย์เป็นนายอนาพยาบาล มีข้าพระเจ็ดหัวงาน นางทองหัวงาน ๑ นางพรมหัวงาน ๑ นางพัดหัวงาน ๑ นางเพาแก้วหัวงาน ๑ นางทองดีหัวงาน ๑ นางออนจันหัวงาน ๑ นางรัดทองหัวงาน ๑"

หัวงานของวัดพระพุทธสิหิงค์อยู่ทางฝั่งขวาของคลองนางน้อยตามที่ตั้งวัด คงจะเรียกชื่อชุมชนกัลปนาของวัดกันว่า "นาพระ" ตั้งแต่สมัยนั้น ต่อมา พ.ศ. 2355 ในทำเนียบกรมการเมืองของเก่ากล่าวถึงบ้านนาพระ ว่ามี 9 เรือนอยู่ใกล้กับบ้านหัวเขา บ้านนางน้อย เมื่อมีพระราชบัญญัติปกครองท้องที่ฉบับแรก พ.ศ. 2440 บ้านรวมกันเป็นตำบล ซึ่งพบว่าต่อมา พ.ศ. 2459 ทางราชการได้สำรวจและจัดทำแผนที่หัวเมือง มีชื่อว่าบ้าน "นาพละ" ตำบลนางน้อย อยู่ในตำแหน่งนาพละปัจจุบัน ชื่อนาพละคงเขียนเปลี่ยนไปจากการสำรวจทำแผนที่ในครั้งนั้น ต่อมาทางราชการมีการปรับปรุงเขตตำบลกันใหม่ทำให้บริเวณนี้ได้ชื่อว่า นาพละข้อมูลพื้นฐานพื้นที่ตำบลนาพละ อำเภอเมืองตรัง จังหวัดตรัง - องค์การบริหารส่วนตำบลนาพละ  สืบค้นเมื่อวันที่ 23 ธันวาคม พ.ศ. 2568  

 การปกครองส่วนภูมิภาค 

 การปกครองส่วนภูมิภาค 
ตำบลนาพละแบ่งพื้นที่การปกครองออกเป็น 10 หมู่บ้าน ได้แก่

 หมู่ที่ 1 บ้านนาพละ
 หมู่ที่ 2 บ้านหนองช้าง
 หมู่ที่ 3 บ้านไสหยี
 หมู่ที่ 4 บ้านนางน้อย
 หมู่ที่ 5 บ้านยางงาม
 หมู่ที่ 6 บ้านหัวถนน
 หมู่ที่ 7 บ้านหนักตอ
 หมู่ที่ 8 บ้านหนองเรี้ย
 หมู่ที่ 9 บ้านหนองนนท์
 หมู่ที่ 10 บ้านหนองแสง

 อ้างอิง 

นาพละ
นาพละ